Paul Scharner

Paul Josef Herbert Scharner (født 11. mars 1980 i Scheibbs) er en østerriksk tidligere fotballspiller som sist spilte for Wigan Athletic, på lån fra Hamburger SV i Tyskland, etter at kontrakten med West Bromwich Albion gikk ut 2012. Scharner har en fortid i Brann.

 Spillerkarriere 

Scharner spilte frem til slutten av sesongen 2005 midtbane på det østerrikske landslaget og i Brann, men ble etter det brukt som midtstopper. Han kom til Brann høsten 2004, og var blant annet med på å vinne cupen med Brann samme år. 

Han slo for alvor gjennom i bergensklubben i 2005-sesongen da han både av Brann-supporterne, og fotballeksperter ble regnet som Branns beste spiller. Av Brann-supporterne fikk han blant annet kallenavnet Fussballgott (fotballgud). Den 22. desember 2005 ble han solgt fra den norske eliteserieklubben Brann til den engelske Premier League-klubben Wigan Athletic for ca. 30 millioner kroner.

Scharner debuterte for Wigan 10. januar 2006. Som innbytter i den første av to semifinaler i ligacupen mot sin egen favorittklubb Arsenal, ble østerrikeren matchvinner. Etter at kontrakten hans gikk ut med Wigan sommeren 2010 gikk han vederlagsfritt til West Bromwich Albion i slutten av august.ESPN Soccernet.com – Baggies announce Scharner deal  (Publisert 30. august 2010, besøkt 31. august 2010)

 Meritter   
 11 Landskamper for landslaget til Østerrike (per januar 2006).
 Vant cupen med Brann 2004. 

 Klubbstatistikk 
KlubbKamperMålPeriode Austria Wien8431998-2004 SV Salzburg1832004 SK Brann32 72004-2006 Wigan145142006-2010 West Bromwich Albion6272010-2012 Hamburger SV402012- Wigan (lån)1402013Total359341999-2013

 Referanser 

 Eksterne lenker 

 Paul Scharners hjemmeside
 SK Brann om Paul Scharner 

Kategori:Østerrikske fotballspillere
Kategori:Fotballspillere for FK Austria Wien
Kategori:Fotballspillere for FC Red Bull Salzburg
Kategori:Fotballspillere for SK Brann
Kategori:Fotballspillere for Wigan Athletic FC
Kategori:Fotballspillere for West Bromwich Albion FC
Kategori:Fotballspillere for Hamburger SV
Kategori:Østerrikske fotballspillere i Norge
Kategori:Personer fra Bezirk Scheibbs